**Scott Wedgewood** (s. 14. elokuuta 1992 Brampton, Ontario, Kanada) on kanadalainen jääkiekkomaalivahti, joka pelaa NHL-seura Dallas Starsin organisaatiossa. New Jersey Devils varasi Wedgewoodin kolmannella kierroksella vuoden 2010 NHL:n varaustilaisuudessa.

Ura
---

Plymouth Whalers varasi Wedgewoodin seitsemännellä kierroksella vuoden 2008 CHL:n varaustilaisuudessa. Seuraavien neljän kauden ajan vuosina 2008–2012 Wedgewood edusti OHL:ssä pelannutta Whalersia. Yhteensä hän pelasi OHL:ssä 122 runkosarjaottelua sekä 30 pudotuspeliottelua.

Maaliskuussa 2012 Wedgewood solmi kolmivuotisen tulokassopimuksen hänet kolmannella kierroksella varanneen New Jersey Devilsin kanssa. Hän siirtyi seuraavaksi kaudeksi Devilsin AHL-farmiseura Albany Devilsiin, jossa pelasi vain viisi ottelua. Suurimman osan kaudesta Wedgewood edusti ECHL:ssä Trenton Titansia 48 ottelussa.

Tulokassopimuksensa päätyttyä Wedgewood solmi kesäkuussa 2015 kahden vuoden mittaisen jatkosopimuksen Devilsin kanssa. Hän aloitti kauden 2015–2016 farmissa Albany Devilsissä. Maaliskuussa 2016 hänet nostettiin ensimmäisen kerran NHL-kokoonpanoon. Wedgewood debytoi NHL:ssä 20. maaliskuuta 2016 voittaessaan ottelun Columbus Blue Jacketsia vastaan. Toisessa ottelussaan Wedgewood pelasi ensimmäisen nollapelinsä, kun torjui 39 laukausta Devilsin ottaessa 3–0 -voiton Pittsburgh Penguinsista.

Kaudella 2017–2018 Devils kauppasi Wedgewoodin Arizona Coyotesiin vaihdossa varaustilaisuuden varausvuoroon. Wedgewood pelasi 20 ottelua Coyotesissa, kunnes keväällä 2018 seura kauppasi hänet eteenpäin Los Angeles Kingsiin. Wedgewood ei pelannut otteluakaan Kingsissä, vaan edusti seuran farmijoukkuetta kuudessa ottelussa.

Kaudeksi 2018–2019 Wedgewood teki sopimuksen Buffalo Sabresin kanssa. Wedgewood ei saanut peliaikaa Buffalossa, joten seuraavana vuonna hän teki yksivuotisen kahden suunnan sopimuksen Tampa Bay Lightningin kanssa. Hän vietti koko kauden AHL-liigan Syracuse Crunchissa.

Syksyllä 2020 Wedgewood teki sopimuksen New Jersey Devilsin kanssa. Devils asetti Wedgewoodin kaudella 2021–2022 vapaiden pelaajien waivers-listalle, josta Arizona Coyotes otti hänet organisaatioonsa marraskuussa 2021.

Maaliskuussa 2022 Coyotes kauppasi Wedgewoodin Dallas Starsiin vaihdossa neljännen kierroksen varausvuoroon vuodelle 2023.

Lähteet
-------

* Scott Wedgewood The Internet Hockey Databasessa (englanniksi)
* Scott Wedgewood Eurohockey-sivustolla (englanniksi)
* Scott Wedgewood *Elite Prospects*. Everysport Media Group AB.  (englanniksi)

### Viitteet

1. 1 2 3  Scott Wedgewood EliteProspects. Viitattu 26.3.2016. (englanniksi)
2. ↑  2008 OHL Priority Selection EliteProspects. Viitattu 26.3.2016. (englanniksi)
3. ↑  Devils sign goalie Scott Wedgewood  19.3.2012. New Jersey Devils. Viitattu 26.3.2016. (englanniksi)
4. ↑  Devils re-sign g Scott Wedgewood  22.6.2015. New Jersey Devils. Viitattu 26.3.2016. (englanniksi)
5. ↑  Devils assign 15 to Albany (AHL)  27.9.2015. New Jersey Devils. Viitattu 26.3.2016. (englanniksi)
6. ↑  Devils have recalled G Scott Wedgewood  20.3.2016. Twitter:  New Jersey Devils. Viitattu 26.3.2016. (englanniksi)
7. ↑  Wedgewood makes 27 saves to win NHL debut  20.3.2016. New Jersey Devils. Viitattu 26.3.2016. (englanniksi)
8. ↑  Rich Chere: Scott Wedgewood and Devils shut out Pittsburgh Penguins, 3–0  24.3.2016. nj.com. Viitattu 26.3.2016. (englanniksi)
9. ↑  Devils acquire fifth-round pick from Arizona *nhl.com*. Viitattu 19.11.2021. (englanniksi)
10. ↑  LA Kings acquire F Rieder, G Wedgewood from Coyotes in exchange for G Kuemper *foxsports.com*. Viitattu 19.11.2021. (englanniksi)
11. ↑  Sabres agree to terms with Wedgewood *nhl.com*. Viitattu 19.11.2021. (englanniksi)
12. ↑  Lightning sign three players to one-year, two-way contracts *nhl.com*. Viitattu 19.11.2021. (englanniksi)
13. ↑  Devils Sign Wedgewood *nhl.com*. Viitattu 19.11.2021. (englanniksi)
14. ↑  Coyotes Claim Goaltender Wedgewood Off Waivers *nhl.com*. Viitattu 19.11.2021. (englanniksi)
15. ↑